65. schôdza NR SR - 8.deň - A. dopoludnia
Dátum: 2022-05-06
Poslanec: Ledecký, Vladimír (SaS)
Druh vystúpenia: Vystúpenie v rozprave

44. Vážený pán predsedajúci, vážený pán minister, kolegovia, kolegyne, skôr než začnem, tak asi budem reagovať na dve veci, ktoré tu odzneli. Prvá vec, že som rád, že dôchodky sa neupravujú týždeň pred voľbami, nezodpovedne, bez krytia, tak ako to bolo, tak ako to bolo pred dvomi rokmi, ale že sa to deje v strede volebného obdobia, a naozaj sa do hĺbky diskutuje nielen o tom, o koľko sa zvýšia dôchodky, ale z čoho sa budú financovať. Druhá vec tu odznela, že zabezpečiť, aby, aby sa zvýšila zamestnanosť Rómov, tak musím povedať, že naozaj v tých rómskych osadách nežije až toľko Rómov, aby, aby to nejak výrazne pokrylo naše dôchodky, a keď chceme, aby tí Rómovia viacej pracovali, tak naozaj im treba zabezpečiť zlepšenie životných podmienok bývania, lebo ako vieme, aj ľudia bez domova, keď má ísť do práce, tak asi nemôže sa naspäť vrátiť na tú lavičku, ale to isté aj, aj Rómovia z tých rómskych osád, keď nemá základné životné podmienky, tak jasné, že pracovať nemôže, lebo, lebo proste má taký obrovský hendikep. Ale k veci, chcem sa pozrieť na pár aspektov, ktoré sa menia v tejto zákonnej norme. Prvý je rodičovský dôchodok, je to také veľmi kreatívne, zaujímavé, aby, aby naozaj tí pracujúci, pracujúce deti, ktoré majú tí rodičia, prispievali aj keď len formálne, lebo sa to financuje zo štátneho rozpočtu. Tu je treba povedať, že pri súčasných nejakých podkladoch, ktoré máme, to vychádza naozaj pri štyroch deťoch (ruch v sále a zaznievanie gongu) desiatky, desiatky eur zvýšenia dôchodku pre jedného aj druhého rodiča, čo je veľmi zaujímavé. Skôr mám obavy, ako už bolo avizované, že sa tento, tento príspevok asi kvôli nedostatku zdrojov má znížiť, a mám obavy, že pokiaľ by sme sa dopracovali k tomu, že by to bola nejaký symbolický príspevok alebo symbolická suma, či má vôbec zmysel potom také niečo zavádzať. Čo sa týka štyridsiatich odpracovaných rokov, tam si treba povedať aj B, vlastne tie povolania hlavne z tých znevýhodnených regiónov, ktoré na Slovensku máme, tí ľudia, veľká časť z nich pracovala v zahraničí, a pokiaľ má niekoľko rokov odpracovaných v zahraničí, tak, tak už mu ten minimálny dôchodok, ktorý mu vychádza, nevyjde, čiže naozaj tí, čo robili niekoľko rokov v zahraničí, tak, tak nech sa zbytočne netešia, lebo naozaj pri tom výpočte ich to dosť hendikepuje. Zvyšovanie dôchodkov podľa dĺžky dožitia, je treba povedať, že aj teraz ročníky do roku 1967 máme vzorec, podľa ktorého sa ten vek zvyšuje, to znamená naozaj zodpovedný gazda, v tomto prípade naozaj ten gazda je zodpovedný, tak sa pozrel aj po tom roku narodenia 1967 a tú priemernú dĺžku dožitia akceptuje. Pokiaľ by tak, tak nebolo, tak naozaj je to populistické a nie je to seriózne. K vzorcom, ktoré sú tam uvedené, tak jeden je, jeden je vlastne tá dĺžka dožitia, čo som povedal, že, že je v poriadku. Druhá vec, druhý ten vzorec vlastne z čísla 1 sa znižuje na 0,95 % nejaký koeficient, ktorý, keď ho započítame do vzorca, tak naozaj robí to, robí to veľmi nízke číslo a zase je to o tej, o tej udržateľnosti, čiže je to, je to veľmi zodpovedné. Pozitíva sú, že sa zvyšujú dôchodky, stačí si pozrieť ten materiál, a v tom materiáli je napočítaných nejakých 600 mil. eura, ktoré to bude stáť štátny rozpočet, to znamená, že je to pozitívne. Na druhej strane negatívne je to, že naozaj, naozaj odkiaľ tie peniaze tam do toho naliať a... (ruch v sále a zaznievanie gongu) a aby to nebolo zo zvyšovanie, zo zvyšovanie daní. Ja by som upozornil, keďže, keďže chcem toto moje vystúpenie dokončiť, snáď ešte na jeden taký praktický prvok, ktorý tam je, a to je odchod dôchod... troška to načal aj pán Richter, tam je také jedno veľké nebezpečie, že keď si zoberiem môj ročník, sú ľudia, ktorí začínali pracovať po strednej škole a už tých 40 rokov na budúci... (Neutíchajúci ruch v sále, zaznievanie gongu a prerušenie vystúpenia predsedajúcim.) Laurenčík, Milan, podpredseda NR SR 45. Prepáčte. Páni poslanci, prosím, ukľudnime sa, nech pán poslanec dokončí vystúpenie, on to už má nakrátko. Ledecký, Vladimír, poslanec NR SR 46. ... aby už na budúci rok by vlastne mali ísť do dôchodku ako 58-roční, majú odpracovaných tých, majú odpracovaných tých 40 rokov a sa im vypočíta dôchodok, ale on keď bude na tom dôchodku napr. jeden rok a sa... a si rozmyslí, že potom už bude pokračovať ďalej, tak jemu sa nanovo neprepočíta ten dôchodok, jak nadobudne ten dôchodkový vek, to je o šesť rokov, ale pôjde mu z toho, bude mať len prerušený ten dôchodok a za tých šesť rokov ten koeficient priemernej mzdy, predpokladám, že sa výrazne zvýši, a vlastne aj keď, aj keď ten dôchodok poberal iba rok, tak bude oproti tým klasickým dôchodcom diskriminovaný v tom, v tom výpočte, a tam sú také dve riešenia. Prvé riešenie je, že buď na to dôrazne tých ľudí upozorniť, že je to tak, aby, aby, aby tam nenabehli, alebo druhé riešenie, čo je veľmi oveľa podľa mňa výhodnejšie pre všetkých aj spravodlivejšie, je to, zaviesť systém naozaj, že keď na tom predčasnom dôchodku bude to krátke obdobie, aby sa mu ten dôchodok nanovo vypočítaval, keď príde už naozaj ten jeho dôchodkový vek. Takže to je taká moja výhrada alebo taký návrh, na čo by sme sa mali dôslednejšie pozrieť. Ďakujem veľmi pekne.